OzLabs/hebrew-wiki-articles huggingface dataset:
ג'ון פורטר

ג'ון פורטר (באנגלית: John Porter; המאה ה-18 - המאה ה-19) היה פוליטיקאי אמריקאי, שכיהן כחבר המפלגה הדמוקרטית-רפובליקנית בבית הנבחרים של ארצות הברית מטעם מחוז הקונגרס ה-1 של מדינת פנסילבניה.

== ביוגרפיה ==
פורטר נולד בפילדלפיה שבפנסילבניה. תאריך לידתו המדויק אינו ידוע.

פורטר היה חבר הסנאט של מדינת פנסילבניה בין השנים 1801-1805.<ref></ref>

לאחר שנפטר חבר הקונגרס מייקל לייב, נבחר פורטר לקונגרס התשיעי של ארצות הברית מטעם המפלגה הדמוקרטית-רפובליקנית, ולאחר מכן גם נבחר לקונגרס העשירי והאחד עשר. פורטר כיהן כחבר הקונגרס של ארצות הברית בין 8 בדצמבר 1806 ל-3 במרץ 1811. לאחר התפטרותו מהקונגרס, לא ידוע במה עסק.

תאריך פטירתו המדויק של פורטר אינו ידוע.

==קישורים חיצוניים==
* 

== הערות שוליים ==

קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו במאה ה-18
קטגוריה:אמריקאים שנפטרו במאה ה-19
My Life (שיר)

My Life הוא שיר של הראפרים האמריקאים ג'יי קול, 21 סבאג' ומוראי . השיר יצא לאור ב-14 במאי 2021, כרצועה השלישית מתוך אלבום האולפן השישי של ג'יי קול, The Off-Season.<ref></ref> השיר מכיל את ההוק של השיר "The Life" משנת 2002, של הראפר האמריקאי פרעה מונץ', כמבוצע על ידי מוראי.<ref></ref> השיר יצא לאור לרדיו הקצבי העכשווי ב-25 במאי, כסינגל השלישי מתוך האלבום.<ref></ref>

השיר קיבל מועמדויות בטקס פרסי גראמי ה-64 בקטגוריות הביצוע הראפ הטוב ביותר ושיר הראפ הטוב ביותר.

==רקע==
השיר מסמן את שיתוף הפעולה השני של קול ו-21 סבאג', לאחר השיר זוכה פרס גראמי "A Lot" משנת 2019. סבאג' אף מופיע בדוקומנטרי של קול, Applying Pressure: The Off-Season.<ref></ref> קול ומוראי התחברו לראשונה ב-2020, כשקול שיבח את סינגל הבכורה שלו, "Quicksand", מה שהוביל לשמועות על רמיקס אפשרי לשיר בהשתתפות קול.<ref name="billboard"></ref>

==הרכב==
השיר כולל החלפה בולטת במסירה של קול, שמתחילה ב"תחושה צוננת ומלנכולית", ומשתנה ל"טון קשה וחד יותר כתער".<ref name="indianexpress"></ref> מבחינה לירית, קול וסבאג' חוקרים "כיצד הטרגדיה והקשיים הביאו אותם לפתח דמויות חזקות", בעוד "ההוק של מוראי קושר את הרצועה עם הומאז' לסטיילס פי ולפרעה מונץ'".<ref></ref> יתר על כן, קול משקף את דרכו להשיג הצלחה כלכלית ועושר.<ref></ref> בהקשר של האלבום, השיר, לצד "Applying Pressure", נתפס כ"הצהרות שובבות על הפרדתו של קול משאר הראפרים".<ref></ref> קול מרפרר את שחקן הכדורסל האמריקאי ג'ה מוראנט בשיר.<ref></ref>

==ביקורות==
קרל לאמאר מבילבורד הדגיש את הניגוד בין "הסגנונות והאישיות" של קול וסבאג', אם כי שניהם "מוכיחים עד כמה הם יכולים להיות אדירים כיחידה ושביחד הם יכולים לזרוע הרס בכל רצועה נתונה".<ref name="billboard"/> וארון קרישאן מהאינדיאן אקספרס שיבח את השיר וציין את "הטקסט הנהדר, הזרימה ללא דופי וההגשה המצוינת" בשילוב הוק "חלק ומרגיע", כמו גם מקצב עם "מנגינה קולית המוזרמת אליו שמשפרת את הצליל כדי להתאים את האווירה שהיוצרים מנסים לייצר".<ref name="indianexpress"/> מתיו שטראוס מפיצ'פורק חשב שלא קול ולא 21 סבאג' נאלצו להתאים את סגנונם אחד של השני כדי להתאים לשיר, במקום זאת, שיתוף הפעולה מראה "שקול רוצה להיראות רקמת חיבור במקום איקונקלסט אנטי-הייפ".<ref></ref>

מגזין Complex דירג את השיר במקום החמישי ברשימת "50 השירים הטובים ביותר לשנת 2021 (עד כה)".<ref></ref>

== הצלחה מסחרית ==
במצעד הבילבורד הוט 100, הגיע השיר היישר אל המקום השני, כש-"Good 4 U" של אוליביה רודריגו מנע ממנו להגיע לצמרת המצעד ולצידו שלושה שירים נוספים מתוך האלבום בעשירייה הפותחת, שהפכו את קול לאמן הרביעי בהיסטוריה שהכניס ארבעה שירים היישר אל העשירייה הפותחת של המצעד בו זמנית. כמו כן, השיר הפך לשירו של קול שהגיע למקום הגבוה ביותר במצעד.<ref></ref>

==מיקומי שיא==

==קישורים חיצוניים==

==הערות שוליים==

קטגוריה:שירי 2021
קטגוריה:סינגלים מ-2021
קטגוריה:שירי ג'יי קול
קטגוריה:שירי 21 סבאג'
קטגוריה:שירים באנגלית
קטגוריה:שירי זהב בארצות הברית
קטגוריה:סינגלים בהוצאת אינטרסקופ רקורדס
טקסארקנה

טקסארקנה (באנגלית: Texarkana) היא עיר הבירה של מחוז מילר שבארקנסו. העיר נמצאת בגבול הדרום-מערבי של ארקנסו ולמעשה חלקה המערבי של העיר נמצא מעבר לגבול, בטקסס.

העיר הוקמה בצומת מסילת רכבת ב-8 בדצמבר 1873 והיא העיר המרכזית במטרופולין טקסארקנה , שנושא את שמה של העיר.

== היסטוריה ==
מחוז מילר הוקם ב-1820 בטריטוריית ארקנסו והוא נקרא לכבוד הגנרל ג'יימס מילר שהיה המושל הטריטוריאלי הראשון של ארקנסו והיה גנרל במהלך מלחמת 1812. מחוז מילר הוקם חרף העובדה שהייתה חוסר ודאות באשר לקו הגבול של המחוז האמריקאי לבין הגבול המקסיקני (באותם ימים טקסס הייתה חלק ממקסיקו), כתוצאה מכך המתיישבים במקום טענו כי בארקנסו גובים מיסים על אדמות שעלולות להיות מוחזקות בידי מקסיקו, אם לא די בכך תושבים רבים באזור התמרמרו על מה שהם ראו כדיכוי של הטקסטנים האירופאים-אמריקאים על ידי המקסיקנים הכריזו בגלוי על נאמנות לטקסנים.

לאחר שרפובליקת טקסס קיבלה עצמאות, המתחים באזור גברו וב-1837 הציע המושל ג'יימס סווייר קונוויי כי "התרופה הקלה והיעילה ביותר היא ביטול מחוז מילר לאזור פטריוטי יותר", ואכן המחוז פורק ואדמתו הפכה לחלק ממאחוז לאפייט, גם הוא בארקנסו.

ב-1873 נמכרו מגרשי עיירה בטקסרקנה, ארקנסו, בצומת שחיברה בין שתי מסילות רכבת, מה שגרם לאזור להתפתח במהרה ולהפוך למרכז סחר אזורי. בשנה שלאחר מכן, ביוני 1874 נוסדה עיר בטקסס בשם "טקסארקנה" בסמוך לגבול עם ארקנסו.

עוד באותה שנה, הוקם מחדש מחור מילר אך מאמציה של העיר הצעירה בארקנסו, טקסארקנה להתאגד לא מומשו עד אוקטובר 1880, כמעט שבע שנים לאחר הקמת של העיר התאומה במקסיקו. שני הערים בדרך כלל מכירות בתאריך התאגדות העיר ב-8 בדצמבר 1873<ref name="chamber"></ref>.

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:ארקנסו: ערים
קטגוריה:ערים חצויות
קטגוריה:יישובים שהוקמו ב-1880
מגדל אחמט

מגדל אחמט (ברוסית: Ахмат Тауэр) הוא גורד שחקים, הנמצא בבנייה מאז 2016 בעיר גרוזני, בצ'צ'ניה, רוסיה. עם השלמתו בשנת 2024, גובהו יהיה 435 מטר והוא יהיה בנוי מכ-102 קומות.

על פי התכנון, הבניין יהיה השני בגובהו ברוסיה ובאירופה אחרי מרכז לאחטה בסנקט פטרבורג<ref>https://www.grozny-inform.ru/news/economic/127201/</ref>.

== קישורים חיצוניים ==
* [https://gorproject.ru/en/projects/akhmat-tower/ מגדל אחמט] באתר גורפרויקט

== הערות שוליים ==

אחמט, מגדל
אחמט, מגדל
קטגוריה:רוסיה: מיזמים עתידיים
קטגוריה:גרוזני
Molitva

Molitva (בעברית: תפילה) הוא סינגל, זוכה אירוויזיון 2007 אותו ביצעה הזמרת הסרבית מריה שריפוביץ'. הייתה זו הופעת הבכורה של סרביה באירוויזיון כאומה עצמאית, לאחר שאיחוד המדינות של סרביה ומונטנגרו התפרק ביוני 2006. השיר יצא לאור כסינגל בתשע גרסאות שונות.

Molitva זכה גם בחצי גמר התחרות, כשלזכותו 298 נקודות, היה זה הניקוד הגבוה ביותר שניתן לשיר בשלב חצי הגמר במתכונת חצי הגמר היחידה של התחרות (2004-2007).

== רקע ==
Molitva היה השיר הזוכה הראשון בתחרות שלא הכיל מילים בשפה האנגלית מאז דנה אינטרנשיונל שניצחה בתחרות עבור ישראל בשנת 1998 עם השיר "דיווה. Molitva היה השיר האחרון שאינו באנגלית שזכה בתחרות עד אירוויזיון 2017, שם סלבדור סובראל הפורטוגלי ניצח עם שיר בפורטוגזית. את הופעתה של מריה השלימה נוכחותם הבולטת של חמש זמרות הליווי.

לשיר גרסאות נוספות בשפות רבות. באנגלית הגרסה נקראת "Destiny", הגרסה הרוסית נקראת "Молитва", ובפינית "Rukoilen". השיר יצא לאור גם כרמיקס לריקודים ורימיקס בשם "Jovan Radomir mix".

Molitva נכלל ברשימת 10 הזוכים הטובים ביותר באירוויזיון על פי האינדפנדנט בשנת 2019,<ref></ref> ועל ידי Special Broadcasting Service בשנת 2016.<ref></ref> האירוויזיון טיימס, בלוג מעריצים של התחרות, דירג אותו כשיר האירוויזיון השלישי הטוב ביותר בכל הזמנים.<ref></ref>

== קישורים חיצוניים ==

== הערות שוליים ==

קטגוריה:סרביה באירוויזיון
קטגוריה:שירי 2007
קטגוריה:שירי אירוויזיון 2007
קטגוריה:שירי סרביה באירוויזיון
קטגוריה:שירים שזכו באירוויזיון
קטגוריה:שירים בסרבית
קוני סויר

קוני סויר (באנגלית: Connie Sawyer; 24 בנובמבר 1912 – 21 בינואר 2018) הייתה שחקנית קולנוע, טלוויזיה ותיאטרון אמריקאית-יהודייה.

==ביוגרפיה==
סויר נולדה בפואבלו שבקולורדו לזוג הורים יהודים שהיגרו מרומניה, כשהייתה בת שבע עברה לקליפורניה, שם אביה פתח חנות, מגיל צעיר אמה עודדה אותה לעסוק בשירה ובריקוד ואף רשמה אותה לתחרות כישרונות, בהיותה בת תשע עשרה עברה לניו יורק בתיאטראות וודוויל. ב-1959 הופיעה בסרט חור בראש. ב-1961 שיחקה בסרט הדרמה הפוליטי "Ada". ב-1969 השתתפה בתפקיד קטן במערבון "אומץ אמיתי".

היא הופיעה בסרט כשהארי פגש את סאלי... כמרואיינת בסרט תיעודי. ב-1994 הופיעה בסרט טיפשים בלי הפסקה, ב-2004 הופיעה בסרט הישראלי הארץ המובטחת. היא שיחקה את סבתא של מייקל סקוט (סטיב קארל) בפרק של המשרד

היא פרסמה את האוטוביוגרפיה שלה "I Never Wanted to Be a Star — and I Wasn’t". היא התחתנה עם מרשל שאקר ונולדו להם שתי בנות.

==קישורים חיצוניים==

* 

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:אמריקאים ממוצא יהודי-רומני
קטגוריה:אמריקאיות ממוצא יהודי
קטגוריה:אמריקאיות שהגיעו לגיל מאה
קטגוריה:אמריקאים שהגיעו לגיל מאה
קטגוריה:אמריקאיות שנולדו ב-1912
קטגוריה:אמריקאים שנולדו ב-1912
קטגוריה:אמריקאיות שנפטרו ב-2018
קטגוריה:אמריקאים שנפטרו ב-2018
Shady Lady

"Shady Lady" (בעברית: "גברת מפוקפקת") הוא שיר שבוצע על ידי הזמרת האוקראינית אני לוראק. השיר התפרסם בעיקר לאחר שלוראק הופיעה עימו באירוויזיון 2008 וסיימה במקום השני עבור אוקראינה.<ref></ref>

השיר הולחן על ידי פיליפ קירקורוב ונכתב על ידי קרן קוואלריאן.<ref></ref>

השיר התחרה באירוויזיון בחצי הגמר השני שנערך ב-22 במאי 2008, השיר זכה בחצי הגמר לאחר שקיבל 152 נקודות. בגמר היא קיבלה 230 נקודות, אף על פי שקיבלה את 12 הנקודות המרביות רק פעם אחת, מפורטוגל, הגיע השיר למקום השני מתוך 25 שירים, כאשר רק "Believe" של דימה בילאן מרוסיה מקדים אותו.<ref></ref> לשיר גרסה בשפה הרוסית בשם "С неба в небо" ("משמיים לשמיים"). הסינגל זכה להצלחה רבה באוקראינה.

== הערות שוליים ==

קטגוריה:שירי אירוויזיון 2008
קטגוריה:שירי אוקראינה באירוויזיון
קטגוריה:אוקראינה באירוויזיון
קטגוריה:שירי 2008
מסוף שוהם

מסוף שוהם הוא מסוף אוטובוסים ביישוב שוהם. מהמסוף יוצאים קווי אוטובוס בעיקר לאזור גוש דן והמרכז, והוא ממוקם בצפונה של שוהם ליד אזור התעשייה של היישוב.

המסוף נבנה על ידי החברה הכלכלית שוהם ב-2016.

== קווי אוטובוס במסוף ==
{| class="wikitable sortable toccolours" width="1000"
|+
|-
!קו
!מפעילה
!מסלול
!יעד
!הערות נוספות
|-
|13
| rowspan="5" |קווים
|מסוף שוהם - פארק תעשייה חבל מודיעין - שדרות עמק איילון - הדסים - צומת אל-על - נמל תעופה בן-גוריון, טרמינל 2 - רשות שדות תעופה - טרמינל 3
|נמל תעופה בן-גוריון
|
|-
|22
|מסוף שוהם - פארק תעשייה חבל מודיעין - שדרות עמק איילון - בית עריף - כפר טרומן - צומת אל-על - לוד, אזור תעשייה צפוני - תחנה מרכזית לוד - עיריית לוד - תחנת רכבת
|לוד - תחנת רכבת
|
|-
|23
|מסוף שוהם - פארק תעשייה חבל מודיעין - שדרות עמק איילון - איירפורט סיטי - צומת אל-על - לוד, אזור תעשייה צפוני - העיר העתיקה - כיכר הבנים - שדרות ירושלים - רמלה, כלא איילון - הרצל - משכנות - צהל - באר יעקב
|באר יעקב - בית חולים שמואל הרופא
|
|-
|29
|מסוף שוהם - פארק תעשייה חבל מודיעין - שדרות עמק איילון - צומת אל-על - צומת בית דגן - צריפין - רמלה, הרצל - תחנה מרכזית רמלה
|רמלה - תחנה מרכזית
|
|-
|208
|מסוף שוהם - פארק תעשייה חבל מודיעין - שדרות עמק איילון - הדסים - צומת אל-על - תל אביב-יפו, רכבת האוניברסיטה - גני התערוכה - לונה פארק - אצטדיון הדר יוסף - ראול ולנברג - מחלף הכפר הירוק - מחנה גלילות
|בסיס צבאי גלילות
|
|-
|385
|מטרופולין
|מסוף שוהם - ברקת - גבעת כוח - טירת יהודה - צומת הטייסים - בארות יצחק - מגשימים - מחלף שעריה - פתח תקווה, צומת גנים - כפר אברהם - תחנה מרכזית פתח תקווה
|פתח תקווה - תחנה מרכזית
|
|-
|500
| rowspan="5" |קווים
|מסוף שוהם - פארק תעשייה חבל מודיעין - שדרות עמק איילון - הדסים - צומת אל-על - תל אביב-יפו, מחלף לה גוורדיה - המסגר - דרך בגין - מסוף 2000
|תל אביב-יפו - מסוף 2000
|
|-
|502
|מסוף שוהם - שדרות עמק איילון - הדסים - צומת אל-על - תל אביב-יפו, רכבת השלום - דרך בגין - הבימה - אבן גבירול - כיכר רבין - עיריית תל אביב - ארלוזורוב - הירקון - רידינג
|תל אביב-יפו - מסוף רידינג
|קו לילה
|-
|503
|מסוף שוהם - שדרות עמק איילון - הדסים - צומת אל-על - תל אביב-יפו, דרך בגין - אלנבי - מגדל האופרה - מסוף כרמלית
|תל אביב-יפו - מסוף כרמלית
|הקו פועל בקיץ בלבד.
|-
|504
|מסוף שוהם - פארק תעשייה חבל מודיעין - שדרות עמק איילון - הדסים - צומת מתקן אדם - צומת קדומים - צומת שילת - מודיעין, רכבת מודיעין - אזור תעשייה מרכז עינב
|מודיעין - תחנה מרכזית ורכבת
|
|-
|506
|מסוף שוהם - פארק תעשייה חבל מודיעין - שדרות עמק איילון - איירפורט סיטי - צומת אל-על - תל אביב-יפו, מחלף לה גוורדיה - המסגר - דרך בגין - מסוף 2000 - דרך נמיר - אוניברסיטת תל אביב
|תל אביב-יפו - אוניברסיטה
|
|}

==הערות שוליים==

שוהם
קטגוריה:שוהם
April, April

"April, April" ("אפריל, אפריל") הוא שיר של הזמרת השוודית ליל-באבס, שייצג את שוודיה באירוויזיון 1961.

השיר היה המנצח של מלודיפסטיבלן 1961, שם הוא בוצע על ידי סיב מאלמקוויסט וגונאר וויקלונד.

בליל האירוויזיון, השיר בוצע שביעי בסדר ההופעה, אחרי גריטז'ה קאופלד שייצגה את הולנד עם השיר "Wat een dag" ולפני לאלה אנדרסן שייצגה את גרמניה עם השיר "Einmal sehen wir uns wieder". השיר קיבל 2 נקודות, והוצב במקום ה-14 מתוך 16 מדינות מתחרות.

==קישורים חיצוניים==

קטגוריה:שירי 1961
קטגוריה:שירי אירוויזיון 1961
קטגוריה:סינגלים מ-1961
קטגוריה:שירי מלודיפסטיבלן
קטגוריה:שירי שוודיה באירוויזיון
קטגוריה:שירים על אפריל
מדע נוצרי

"ה[[כנסייה הראשונה של ישו המדען" בוסטון, מסצ'וסטס שבארצות הברית]]
המדע הנוצרי (באנגלית: Christian Science) הוא תנועה נוצרית אדוקה, אשר פותחה בניו אינגלנד שבארצות הברית במאה ה-19 על-ידי המייסדת מארי בייקר אדי, שטענה בספרה "מדע ובריאות" משנת 1875 כי מחלה היא אשליה שניתן לתקן על ידי תפילה בלבד. הספר הפך לטקסט המרכזי של פלג נוצרי זה, יחד עם הביבליה, ועד לשנת 2001 נמכר ביותר מתשעה מיליון עותקים.<ref name="Gutjahr2001p348"></ref>
חותם המדע הנוצרי מ-1891
אדי ו-26 חסידיה קיבלו זכות בשנת 1879 להקמת "כנסיית ישו המדען", ובשנת 1894 הוקמה כנסיית האם, "הכנסייה הראשונה של ישו המדען", בבוסטון שבארצות הברית. תנועת המדע-הנוצרי הפכה לדת הצומחת ביותר בארצות הברית, עם קרוב ל-270,000 חברים שנמנו עם שורותיה בשנת 1936, נתון שירד ב-1990 למעט יותר ממאה אלף, ובשנת 2009 לפחות מ-50,000.<ref name="Prothero2017p165"></ref> הכנסייה ידועה בעיתונה המדווח על חדשות בארצות הברית ובעולם "כריסצ'ן סיינס מוניטור" שזכה בשבעה פרסי פוליצר בין השנים 1950–2002 ונחשב למקצועי ולאובייקטיבי, וגם בזכות חדרי הקריאה הציבוריים שלה ברחבי העולם.

אדי תיארה את המדע הנוצרי כחזרה ל"נצרות קדומה ולאלמנט הריפוי שאבד לה".<ref name="lostelement"></ref> ישנם הבדלים מובהקים בין תאולוגיית המדע-הנוצרי, לבין זו של התאולוגיה הנוצרית הרווחת. כשבפרט, חסידי המדע הנוצרי מאמצים גישה רדיקלית לפיה המציאות היא רוחנית בלבד והעולם החומרי הוא אשליה. בכלל זה נמצאת התפיסה שמחלה היא טעות נפשית ולא הפרעה גופנית, וכי יש לטפל בחולים לא באמצעות תרופות, אלא על ידי תפילה המבקשת לתקן את האשליה השגויה לפיה הבריאות לקויה.

הכנסייה אינה דורשת מהמאמינים להימנע מכל טיפול רפואי. חסידיה הולכים לרופאי שיניים, לאופטומטריסטים, לגינקולוגים מיילדים, ומוכנים לקבל חיסון כשנדרש על פי החוק - אך בה בעת היא טוענת שתפילה לריפוי נוצרי יעילה יותר כאשר אינה משולבת עם טיפול רפואי סטנדרטי.<ref name="combined">Schoepflin, Rennie B. (2003). </ref> אולם בין השנים 1880–1990 הימנעות מהטיפול הרפואי המקובל בעולם הובילה למותם של מספר מאמינים וילדיהם. הורים הועמדו לדין ובמקרים מסוימים אף הורשעו בעבירות של הריגה או הזנחה. עם זאת, ההשקפה המשפטית המקובלת הייתה שלכנסייה עצמה אין-אחריות לשלם פיצויים במקרים אלו.
==קישורים חיצוניים==

* 

== הערות שוליים ==

קטגוריה:תנועות
קטגוריה:נצרות: זרמים
קטגוריה:ארצות הברית: נצרות
אריזונה זרבס

אריזונה זרבס (; נולד ב-19 באפריל 1995) הוא ראפר, זמר ומלחין אמריקאי. שירו, "Roxanne", הגיע למקום הרביעי בבילבורד הוט 100 ב-2019.<ref name="bb">[https://www.billboard.com/articles/business/record-labels/8543764/roxanne-arizona-zervas-columbia-records-deal 'Roxanne' Singer Arizona Zervas Signs With Columbia Records]. </ref> באותה שנה, בעקבות הצלחת הסינגל, זרבס יצא לסיבוב הופעות בארצות הברית, ובנובמבר, חתם חוזה הקלטות עם קולומביה רקורדס. "Roxanne" אף הגיע לראש מצעד הסינגלים של ניו זילנד, ולעשירייה הפותחת של מקבילו האוסטרלי.

== קריירה ==
בכיתה י"א, פרסם זרבס את שירו הראשון.<ref></ref> סינגל הבכורה שלו, "Don't Hit My Line", יצא לאור ב-2016.<ref></ref> בשנתת 2018, הוציא לאור את המיני-אלבום Living Facts.

ב-10 באוקטובר 2019, פרסם זרבס את השיר "Roxanne". השיר הפך לוויראלי בפלטפורמת הטיק טוק. השיר הגיע למקום ה-24 במצעד הסינגלים הבריטי.<ref></ref> ב-8 במאי 2020, הוציא את סינגל ההמשך, "24".<ref></ref> לאחר מכן הוציא את הסינגל שלו "RIP".<ref></ref>

== דיסקוגרפיה ==
=== מיני-אלבומים ===
* 2018: Living Facts

== קישורים חיצוניים ==
* 

== הערות שוליים ==

קטגוריה:ראפרים אמריקאים
קטגוריה:זמרים אמריקאים
קטגוריה:מלחינים אמריקאים
קטגוריה:אמני קולומביה רקורדס
קטגוריה:אמריקאים שנולדו ב-1995
טרבור דניאל

טרבור דניאל ניל (באנגלית: Trevor Daniel Neill; נולד ב-28 בספטמבר 1994) הוא זמר-יוצר אמריקאי.

מיני-אלבום הבכורה שלו, Homesick, יצא לאור באוקטובר 2018 וכלל את הלהיט "Falling", שהגיע למצעדים ביותר מעשרים מדינות, לאחר שהפך לוויראלי בשנת 2019. אלבום האולפן הראשון שלו, Nicotine, כלל את השיר וגם את "Past Life", בו השתתפה הזמרת-יוצרת האמריקאית סלינה גומז.<ref></ref>

==ביוגרפיה וקריירה==
טרבור דניאל התגורר בבאטון רוז', לואיזיאנה. משפחתו עברה לפורט וורת', טקסס ובהמשך התיישבה ביוסטון, טקסס.<ref name=":0" /> דניאל סיפר מעט על ילדותו והודה שהמוזיקה הייתה לאחד מהדברים החשובים בחייו כילד, אך לא ציין את התמחותו בתחום. כנער, הוא החל להתעניין בראפ ובהיפ הופ. בתיכון, החל ליצור מוזיקה עם חבריו והמשיך לעסוק במוזיקה בשנת 2015.

הוא מנהל מערכת יחסים עם בת זוגו אליסה פלורס.<ref></ref><ref></ref> בשנת 2021, הוציא עם ביבי רקסה וטיי דולה סיין את "My Dear Love" שנכלל באלבומה, Better Mistakes.<ref></ref>

== השפעות מוזיקליות ==
טרבור דניאל חשף כי ההשפעות המוקדמות ביותר שלו היו ראפ, רוק, האוס ופופ.<ref name=":0"></ref>

== דיסקוגרפיה ==
=== אלבומי אולפן ===
* 2020: Nicotine

=== מיני-אלבומים ===
* 2018: Homesick
* 2019: Restless

==קישורים חיצוניים==
* 

== הערות שוליים ==

קטגוריה:זמרים-יוצרים אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1994
ג'אוש 685

ג'ושוע כריסטיאן ננאי (באנגלית: Joshua Christian Nanai; נולד ב-5 בנובמבר 2002) הידוע בשם הבמה ג'אוש 685, הוא מפיק מוזיקלי ניו זילנדי.<ref></ref>

בזמן שהיה תלמיד בבית הספר התיכון מנורווה , בדרום אוקלנד, ניו זילנד, הוא פרץ את דרכו בזכות הסינגל "" משנת 2020, בו השתתף זמר ה-R&B האמריקאי ג'ייסון דירולו, שהגיע למקום הראשון ביותר מ-15 מדינות, כולל ארצות הברית, בריטניה, קנדה, אוסטרליה וניו זילנד.<ref></ref>

==ביוגרפיה וקריירה==
ננאי נולד וגדל בדרום אוקלנד ומתגורר במנורווה.<ref name=":0"></ref><ref></ref> הוא חצי סמואני.<ref></ref><ref name=":0" /><ref name=":1"></ref> המספר "685" המופיע בשם הבמה שלו מתייחס לקוד החיוג לסמואה.<ref></ref> הוא הפך לפסיפי הראשון והניו זילנדי השלישי אי פעם שהגיע לראש מצעד הסינגלים הבריטי, עם "".<ref name=":1" />

== דיסקוגרפיה ==
=== סינגלים ===
{| class="wikitable plainrowheaders" style="text-align:center;"
! scope="col" rowspan="2" style="width:17em;"| שם
! scope="col" rowspan="2" style="width:1em;"| שנה
! scope="col" colspan="10"| מיקומי שיא
! scope="col" rowspan="2" style="width:12em;"| תארים
! scope="col" rowspan="2"| אלבום
|-
! scope="col" style="width:2.5em;font-size:90%;" |NZ<ref></ref>
! scope="col" style="width:2.5em;font-size:90%;" |AUS<ref name="AUS"></ref>
! scope="col" style="width:2.5em;font-size:90%;" |AUT<ref name="AUT"></ref>
! scope="col" style="width:2.5em;font-size:90%;" |BEL<ref name="BEL"></ref>
! scope="col" style="width:2.5em;font-size:90%;" |CAN<ref></ref>
! scope="col" style="width:2.5em;font-size:90%;"| GER<ref name="GER"></ref>
! scope="col" style="width:2.5em;font-size:90%;" |SWE<ref name="SWE"></ref>
! scope="col" style="width:2.5em;font-size:90%;" |SWI<ref name="SWI"></ref>
! scope="col" style="width:2.5em;font-size:90%;" |UK<ref name="UK"></ref>
! scope="col" style="width:2.5em;font-size:90%;" |US<ref></ref>
|-
! scope="row"| "Laxed (Siren Beat)"
| rowspan="3"| 2020
|— || — || — || — || — || — || — || — || — || —
|
| rowspan="3" 
|-
! scope="row"| "Savage Love (Laxed – Siren Beat)"<br /><small>(ביחד עם ג'ייסון דירולו)</small>
| 1 || 1 || 1 || 1 || 1 || 1 || 1 || 1 || 1 || 1
|
* RMNZ: פלטינה 2×
* ARIA: פלטינה 4×<ref name="ARIA-2021-Singles"></ref>
* BEA: פלטינה<ref></ref>
* BPI: פלטינה<ref></ref>
* BVMI: פלטינה<ref></ref>
* GLF: פלטינה 2×<ref></ref>
* IFPI AUT: פלטינה<ref></ref>
* RIAA: פלטינה<ref></ref>
|-
! scope="row"| "Sweet & Sour"<br /><small>(בהשתתפות לאוב וטייגה)</small><ref></ref>
| 8 || — || — || — || — || — || 89 || — || — || —
|
* RMNZ: זהב
|-
| colspan="14" style="font-size:90%"| "—" מציין סינגל שלא נכנס למצעדים או לא הופץ באזור זה.
|}

==קישורים חיצוניים==

== ביאורים ==

== הערות שוליים ==

קטגוריה:מוזיקאים ניו זילנדים
קטגוריה:מוזיקאי פופ
קטגוריה:ניו זילנדים שנולדו ב-2002
הביוגרפיה של בן

הביוגרפיה של בן הוא סרט קולנוע ישראלי משנת 2003, אשר כתב, ביים והפיק דן וולמן. הסרט עלה במקור כהצגת יחיד של וולמן, בפסטיבל תיאטרונטו הראשון בשנת 1990.

== תקציר העלילה ==
בן (גל זייד) הוא מנהל חשבונות רווק הנחשב כבן אדם מוזר ואף משעשע, אשר מדי יום נוהג לחבוש כפפות, אפילו בקיץ, ותמיד באופן קבוע נושא בידיו מספר שקיות ניילון. במהלך הסרט הוא פוגש באופן מקרי את תמר (גני תמיר), אשר מגלה עניין באופיו ואישיותו המיוחדת ואף מתפעלת מחוש ההומור והדמיון שלו. בין השניים מתפתחת מערכת יחסים מיוחדת שדרכה נחשף עברו של בן ואירועים טראומטיים שחווה בילדותו.

==שחקנים ודמויות==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|דמות
|-
| גל זייד || בן
|-
| גני תמיר || תמר
|-
| אביגיל אריאלי || מרים
|-
| שרון אלכסנדר || בנימין
|-
|}

==פרסים ומועמדויות==
הסרט השתתף בתחרות הרשמית בפסטיבל הקולנוע ירושלים (2003), בתחרות רשמית פסטיבל מוסקבה (2004), בפסטיבל ים תיכוני בפארו, פורטוגל (2006) זכה בפרס בחירת הקהל כסרט הטוב ביותר, ובפרס לגל זייד "השחקן הטוב ביותר". זגה בפרס הפלטינום מורי בפסטיבל "וורלד פסט" יוסטון, טקסס 2007.
== קישורים חיצוניים ==
 
ביקורות
* 
* 
==הערות שוליים==

קטגוריה:סרטי דרמה ישראליים
קטגוריה:סרטי דן וולמן
קטגוריה:סרטים ישראליים משנת 2003
טריבונה לודו

טריבונה לודו (טריבונת העם) היה אחד מהעיתונים הגדולים והחשובים ביותר ברפובליקה העממית הפולנית ויצא לאור בין 1948 עד 1990. העיתון היווה אמצעי התקשורת העיקרי של מפלגת הפועלים המאוחדת הפולנית והוא היה אחד מכלי התעמולה העיקריים שלה המפלגה יחד עם תוכנית החדשות הטלוויזיונית, "דז'ניק"

== היסטוריה ==
=== ייסוד ===
ב-16 בדצמבר 1948, שתי המפלגות הקומוניסטיות הגדולות ביותר בפולין, מפלגת הפועלים הפולנית והמפלגה הסוציאליסטית הפולנית, אוחדו ביחד ליצירת מפלגת הפועלים המאוחדת הפולנית. שני העיתונים של המפלגות, בהתאמה היו "רובוטניק" ו"גולוס לודו" אוחדו גם, ובכך יצרו את טריבונה לודו.<ref></ref>

=== חשיבות ===
במשך המאה ה-20, התקשורת בפולין נשלטה באופן מוחלט על ידי מפלגת הפועלים המאוחדת הפולנית ועיתונים היו יוצאים מן הכלל. טריבונה לודו ומתחריו הקטנים ביותר קידמו את קו המפלגה. לעיתון זה היה תפקיד משמעותי בהפצת תעמולה בזמן השלטון הקומוניסטי ברפובליקה העממית הפולנית<ref name=":0"></ref> והיה אחראי גם ל"שכתוב היסטוריה".<ref></ref>

כעיתון המפלגה הרשמי, טריבונה לודו שלט בשוק. עד סוף שנת 1981, תפוצתו הגיעה למיליון עותקים.<ref></ref> על אף גדילת ההתנגדות למפלגה, מספר המנויים לעיתון המשיך לגדול והגיע ל-1.9 מיליון זמן קצר לפני שהשלטון הקומוניסטי התפרק.<ref name=":0" />

=== התפרקות מפלגת הפועלים המאוחדת הפולנית ואחר כך ===
התפרקות מפלגת הפועלים המאוחדת הפולנית החלה ב-28 בינואר 1990, כמה שעות לאחר שהעותק האחרון של טריבונה לודו הודפס. למרות ניסיון להפצת העיתון מחדש כעיתון חדש ושונה, העיתון לא הצליח לשרוד את נפילת הסוציאליזם בפולין.<ref></ref>

לאחר 1990, הוקם עיתון חדש, "טריבונה" שעורכיו היו עורכיו של טריבונה לודו. העיתון נוסד כעיתון שמאלני חדש. אפילו בשיא תפוצתו, לעיתון היו רק 50,000 קוראים ולא הצליח להרוויח כסף. העיתון הפסיק לצאת לאור בסוף 2009.<ref></ref>

== עורכים ==
{| class="wikitable"
|+
!שם
!החל כהונה
!סיים כהונה
|-
|לאון קאסמן
|1948
|1953
|-
|ולדיסלב מטוין
|1953
|1957
|-
|לאון קאסמן
|1957
|1967
|-
|סטניסלב מויקובסקי
|1967
|1972
|-
|יוזף בארקי
|1972
|1980
|-
|ויסלב באק
|1980
|1985
|-
|ירזי מאיקה
|1985
|1990
|}

== קישורים חיצוניים ==

== הערות שוליים ==

קטגוריה:עיתונים וכתבי עת קומוניסטים
קטגוריה:פולין: עיתונים
מתיו האריס ג'ואט

מתיו האריס ג'ואט (באנגלית: Matthew Harris Jouett; 22 באפריל 1788 – 10 באוגוסט 1827) היה צייר פורטרטים אמריקני ידוע, שהתפרסם בציור דיוקנאות ובהם תומאס ג'פרסון, ג'ורג' רוג'רס קלארק ולאפייט.

== ביוגרפיה וקריירה ==
ג'ואט היה בנם של סאלי רוברדס וג'ק ג'ואט, גיבור המהפכה האמריקאית. ג'ואט הזקן שלח את בנו לאוניברסיטת טרנסילבניה ועודד אותו ללמוד משפטים, אך מתיו השקיע זמן רב בציור. האב המתוסכל העיר "שלחתי את מתיו לקולג' כדי להפוך אותו לג'נטלמן, והתברר שהוא אינו אלא צייר שלטים ארור."

ג'ואט שירת כקצין של חיל הרגלים בקנטקי במלחמת 1812 והיה בין ניצולי הטבח בנהר רייזן בזמן מלחמה זו. כספי הגדוד בסך 6000 דולר נעלמו במהלך הטבח. ג'ואט החזיר את הכספים החסרים למיליציה, בהתבסס על רווחיו כצייר. הוא גם צייר דיוקנאות של חבריו החיילים מהזיכרון, כולל הארט וקולונל אלן.

מתיו האריס ג'ואט התחתן עם מרגרט "פגי" הנדרסון אלן מלקסינגטון, קנטקי, ב־25 במאי 1812. נולדו להם תשעה ילדים.<ref>Kleber; Clark, Thomas D.; Harrison, Lowell H.; Klotter, James C. (eds.). The Encyclopedia of Louisville. University of Kentucky Press. pp. 481–482.</ref> אחד מבניהם היה ג'יימס אדוארד ג'ואט, קצין ימי. ג'יימס שירת עם האדמירל דייוויד פרגוט.

מתיו ג'ואט הועלה לדרגת קפטן במהלך מלחמת 1812. לאחר מכן למד ציורי דיוקנאות ונסע לבוסטון ללמוד אצל גילברט סטיוארט בשנת 1816.

הוא צייר בניו אורלינס בין השנים 1817 עד 1827 בעונת החורף והיה רשום במדריך ניו אורלינס בשנת 1824 כצייר פורטרטים העובד ברחוב קאנל 49.<ref>Biennial Report of the Board of Curators of the Louisiana State Museum to His Excellency, the Governor and the General Assembly of the State of Louisiana. Louisiana State Museum. 1 January 1922. p. 35.</ref> הוא הוזמן על ידי המושל בקנטקי לצייר דיוקן של המרקיז דה לה פאייט. ג'ואט גם צייר את תומאס ג'פרסון ואת קתרין קורנליה פראת'ר.

רק ביריד העולמי בשיקגו 1893 החלה להתבלט תהילתו כצייר. ציוריו זכו להערכה רבה מצד האוצרים והציבור הרחב. עבודתו מוערכת בהווה יותר משהייתה במהלך חייו, וזוכה למחירים גבוהים בזמני מכירה.<ref>Price, Samuel (1 January 1902). Old Master of the Bluegrass :Jouett, Bush, Grimes, Frazer, Morgan, Hart. Michigan: University of Michigan Library. p. 31</ref> ג'ואט הפך לאחד מציירי הדיוקנאות המוערכים ביותר בארצות הברית, וזכה בתערוכת מאה שנה גדולה במוזיאון הספיד שבמדינת מולדתו.

== גלריה ==
<gallery mode="packed" heights="170">
File:Thomas Jefferson by Matthew Harris Jouett.jpg

File:Henry Clay.JPG|

File:Portrait of Sarah Low Norton by Matthew Harris Jouett.jpg|

File:Matthew Harris Jouett - James G. McKinney - 1916.903 - Cleveland Museum of Art.tiff|

File:John Grimes MET ap95.23.jpg|

File:Tobias Gibson.jpg|
</gallery>
== קישורים חיצוניים ==

* 
== הערות שוליים ==

קטגוריה:ציירים אמריקאים
קטגוריה:בוגרי אוניברסיטת טרנסילבניה (קנטקי)
קטגוריה:אמריקאים שנולדו ב-1788
קטגוריה:אמריקאים שנפטרו ב-1827
מחמוד אל-אלוסי

מחמוד אל-אלוסי (ערבית: أبو الثناء شهاب الدين محمودالحسيني الآلوسي , 10 בדצמבר 1802 - 29 ביולי 1854) היה תאולוג אסלאמי שהתגורר בשטח עיראק המודרנית.

מחמוד אל-אלוסי נולד בבגדד והתקדם עד לתפקיד של מופתי של העיר. הוא היה בין משתתפי המרד נגד השלטון העוט'מאני בשנת 1832. בסיום האירועים הוא נעצר ובילה בכלא כשנה וחצי. בסופו של דבר הוא הצליח להוכיח את נאמנותו לשלטון ושוחרר

בין היצירות המרכזיות שלו בתחום חקר האסלאם ניתן למנות את רוח אל-מעאני ב-9 כרכים. בשנים 1856/1857 הוא כתב ספר "מקאמות" בו תיאר את המסעות שונות, ביוגרפיות וכו'. מטרת הספר היה להעביר את ניסיון חיים שצבר לחמשת בניו.

==קישורים חיצוניים==
* [https://www.jstor.org/stable/3879672?seq=1 קורות חיים]

==הערות שוליים==

קטגוריה:אנשי דת מוסלמים סונים
קטגוריה:תאולוגיה אסלאמית
קטגוריה:ילידי 1802
קטגוריה:נפטרים ב-1854
אקטואל קאמרה

אקטואל קאמרה ("מצלמה נוכחית") הייתה משדר החדשות הרשמי של "דויטשר פרנסהפוק", תאגיד השידור הממשלתי של הרפובליקה הדמוקרטית הגרמנית. התוכנית שודרה מ-21 בדצמבר 1952 (שידורים סדירים יומיים החלו רק ב-11 באוקטובר 1957) עד 14 בדצמבר 1990, אקטואל קאמרה הייתה אחד מכלי התעמולה העיקריים של הממשלה המזרח-גרמנית.<ref></ref>

== קו העריכה של התוכנית ==
במקור, אקטואל קאמרה הייתה (לפחות על ידי סטנדרטים של הגוש המזרחי) די ביקורתית כלפי מפלגת האיחוד הסוציאליסטי של גרמניה. זאת מפני שהטלוויזיה לא הייתה נחשבת לאמצעי תקשורת המונים באותה תקופה בגלל קהלה המוגבל. עם זאת זה השתנה כאשר ב-17 ביוני 1953 התוכנית דיווחה באופן מדויק על המתרחש במרד המזרח-גרמני. לאחר מכן מנהל תחנת השידור פוטר. לאחר אירועים אלה חדר החדשות של תאגיד השידור היה מחובר למפלגת האיחוד הסוציאליסטי של גרמניה ולפוליטביורו, ואקטואל קאמרה אימצה לעצמה מראה דומה למקבילותיה של הרדיו והעיתון. במשך 37 השנים הבאות היא ביטה סנטימנטים פרו-ממשלתיים ובדרך כלל לא דיווחה על חדשות שיכולות באופן פוטנציאלי להצית תנועות אנטי-ממשלתיות. התוכנית קידמה את הסוציאליזם והציגה את המערב באופן שלילי עם כמה מקרים יוצאים מן הכלל.

== פופולריות ולוח זמנים ==
המהדורה המרכזית של אקטואל קאמרה במקור שודרה בשעה 20:00 ולאחר מכן, בשנות השישים הועברה ל-19:30 כדי לא לחפוף עם משדרי החדשות העיקריים המערב גרמניים, "הויטה" של רשת השידור "ZDF" בשעה 19:00 ו"טגסשאו" של "ARD" ב-20:00, שתי התוכניות הללו נצפו באופן רחב בגרמניה המזרחית. השידור נמשך למשך 20 דקות עד 1972 ואז הוארך לחצי שעה.

במשך אמצע שנות השבעים, מהדורה נוספת בת 30 דקות שודרה בערוץ השני (שנוסד ב-1969) בסביבות 21:30. לפני זה, שני הערוצים שידרו את אקטואל קאמרה באותו זמן ב-19:30.

למעשה, הרבה מקהל הטלוויזיה התעלם מאקטואל קאמרה והעדיף לצפות במשדרי החדשות המערב-גרמניים כמו "טגסשאו".<ref></ref>

== סיקור המהדורה בימיה אחרונים של גרמניה המזרחית ==
באוקטובר 1989, חודש לפני נפילת חומת ברלין התוכנית החלה לרפוף מקווי המפלגה והחלה להציג דיווחים צודקים על האירועים שעברו על גרמניה המזרחית באותו זמן. ב-16 באוקטובר, התוכנית הציגה לראשונה תמונות ראשונות של עצרות אופוזיציה ענקיות שהתרחשו כל יום שני בלייפציג.

==קישורים חיצוניים==

== הערות שוליים ==

קטגוריה:תוכניות טלוויזיה בשפה הגרמנית
קטרינה פריירה

קטרינה פריירה דה סילבה (באנגלית: Catarina Pereira da Silva; נולדה ב-13 ביוני 1990) הידועה גם כקטרינה קלאו, היא זמרת שחקנית ודוגמנית פורטוגלית. קטרינה התמודדה בפסטיבל דה קנסאו 2010, כמו גם בפסטיבל 2014, עם השירים "Canta Por Mim" ו-"Mea Culpa" בהתאמה, וסיימה במקום השני בשני הפסטיבלים.<ref></ref>

בשנת 2014 הוציאה אלבום בשם Mea Culpa, בו נכללו בין היתר, שני השירים עימם הופיעה בפסטיבלים.<ref></ref>

==ביוגרפיה==
בשנת 2010 הוזמנה קתרינה על ידי קרלוס קואלו ואנדריי באביץ' (אותו הצוות שאחראי לשיר "Senhora do mar") לבצע את "Canta Por Mim" בפסטיבל דה קנסאו 2010; שיטת הבחירה הלאומית של פורטוגל לתחרות הזמר של האירוויזיון. מאז היום שהוצג על ידי RTP, הפך השיר לחביב על המעריצים בפורטוגל וברחבי אירופה. הוא היה לאחד מהשירים המצליחים ביותר ביוטיוב במהלך "תקופת האירוויזיון" ואחד מהמבוקשים ביותר באתר של RTP. ב-4 במרץ הופיעה קטרינה בחצי הגמר השני של התחרות, וסיימה במקום הראשון עם 4,614 קולות וזכתה במקום בגמר הגדול. בלילה שאירע ב-6 במרץ הופיעה קטרינה עם השיר. אף על פי ששהייתה חביבת הקהל שיועדה לזכות (ואף קיבלה ממנו 12 נקודות), סיימה קטרינה במקום השני, מכיוון שהיא הגיעה למקום החמישי בלבד בהצבעה של חבר השופטים. כמה שבועות לאחר אירוויזיון 2010, הועמדה למספר פרסים בטקס פרסי הגמר הלאומיים של ESCtoday לשנת 2010. היא זכתה בשני פרסים בקטגוריית – "שיר הפופ/דאנס הטוב ביותר" "ההופעה הטובה ביותר – אישה".<ref></ref>

בשנת 2010 נבחרה קטרינה על ידי OGAE המקומי לייצג את פורטוגל בתחרות ההזדמנות השנייה של OGAE לשנת 2010 עם "Canta Por Mim". פורטוגל סיימה במקום השלישי, לאחר שקיבלה 203 נקודות מ-21 המדינות המשתתפות האחרות ומשופטים אורחים. בשנת 2014 התחרתה קטרינה בפסטיבל דה קנסאו בפעם השנייה, עם שיר דאנס-פופ נוסף של קרלוס קואלו ואנדריי באביץ' שנקרא "Mea Culpa" (My Fault). הזמרת תיארה זאת כגרסה מודרנית ומבוגרת ל-"Canta Por Mim". היא הגיעה למקום השני בגמר, מאחורי השיר הזוכה "Quero Ser Tua" של סוזי. לאחר חשיפת התוצאה שרר זעם כביר בקרב מעריצים פורטוגזיים שטענו כי עמנואל, מלחין השיר שזכה השפיע על הטלוויזיה וגרם לסוזי לזכות במקום פריירה.<ref></ref><ref></ref> טענה זו הועלתה גם בעבר בתחרויות אחרות של ה-RTP בהן עמנואל ניצח גם כן.

לאחר שלא זכתה בפסטיבל דה קנסאו 2014, פריירה נבחרה שוב לייצג את פורטוגל בתחרות ההזדמנות השנייה של OGAE. היא סיימה שוב במקום השלישי, לאחר שקיבלה 197 נקודות מכל. את 12 הנקודות המקסימליות העניקו לה מדנמרק, ישראל, נורווגיה ושוודיה.<ref></ref> בשנת 2019 השתתפה בעונה השביעית של The Voice Portugal.<ref></ref>

== דיסקוגרפיה ==
=== אלבומים ===
* 2014: Mea Culpa

==קישורים חיצוניים==

== הערות שוליים ==

קטגוריה:זמרות פורטוגזיות
קטגוריה:שחקניות קולנוע וטלוויזיה פורטוגזיות
קטגוריה:זמרות פופ
קטגוריה:פורטוגזיות שנולדו ב-1990
קטגוריה:פורטוגזים שנולדו ב-1990
קרן גור

קרן גור (נולדה ב-28 ביולי 1998) היא כדורגלנית ישראלית ילידת ארצות הברית, המשחקת כקשרית בקבוצת אוניברסיטת סנטה קלרה בליגת המכללות NCAA בארצות הברית ובנבחרת ישראל משנת 2014.

==ביוגרפיה==
גור נולדה בהוליווד, קליפורניה בארצות הברית והחלה לשחק כדורגל בכיתה א' בעקבות אחותה, ליה. בגיל 9 עלתה עם משפחתה לישראל והתיישבה ברעננה. הוריה לא מצאו חוג כדורגל לבנותיהם ואמה, דורותי, הקימה את מועדון כדורגל הנשים הפועל רעננה כדי לייצר לבנותיה מסגרת כזו. גור שיחקה בהפועל רעננה בקבוצת הילדות והנערות וזומנה בגיל 13 להצטרף לסגל הזהב של אתנה. בהמשך, הצטרפה לאקדמיה לכדורגל בנות ושיחקה בה שנה אחת במסגרת ליגת ילדים א' ולאחר מכן בליגת נשים ראשונה.

בשנת 2017 חזרה לשחק בקבוצת הבוגרות של הפועל רעננה וב-2019 עברה ללמוד ולשחק באוניברסיטת סנטה קלרה בארצות הברית שמתחרה בליגת המכללות NCAA. גור מהווה חלק משמעותי מהקבוצה ואף זכתה איתה באליפות ליגת המכללות בשנת 2021.

== בנבחרת ==
מגיל צעיר השתייכה לסגל הזהב של אתנה ושיחקה 9 משחקים במסגרת נבחרת נשים עד גיל 17 ולאחר מכן גם 17 משחקים בנבחרת נשים עד גיל 19, כולל השתתפות באליפות אירופה עד גיל 19. את הופעת הבכורה שלה בנבחרת הבוגרת ערכה ב-2017 נגד נבחרת ספרד ומאז שייכת לסגל ומשתתפת בקמפיינים השונים. את שערה הראשון בנבחרת כבשה מול נבחרת איטליה ברמת גן במסגרת מוקדמות אליפות אירופה.

== תארים ==
*ליגת המכללות NCAA Division 1
** עם אוניברסיטת סנטה קלרה בעונת 2020/2021

== קישורים חיצוניים ==

* [https://www.football.org.il/players/player/?player_id=111540 פרופיל] באתר ההתאחדות לכדורגל בישראל
* [https://www.santaclarabroncos.com/sports/w-soccer/2020-21/bios/goor_keren_xnrt דף השחקנית באוניברסיטת סנטה קלרה] באתר האוניברסיטה
* 
* 

==הערות שוליים==

קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות בליגת המכללות בארצות הברית
קטגוריה:קשריות כדורגל ישראליות
קטגוריה:מגנות כדורגל ישראליות
קטגוריה:קשרי כדורגל ישראלים
קטגוריה:מגני כדורגל ישראלים
קטגוריה:כדורגלניות הפועל רעננה
קטגוריה:עולות בשנות ה-2000
קטגוריה:עולים בשנות ה-2000
קטגוריה:ישראליות שנולדו ב-1998
קטגוריה:ישראלים שנולדו ב-1998
האם נגי, קיסר וייטנאם

הָאַם-נָגִי (בוייטנאמית: Hàm Nghi, משמעות מילולית: "מלוא צדק"; 3 באוגוסט 1872 – 4 באוגוסט 1943), בשמו הפרטי נֵגוֹייְן פּוֹק אוּנְג לִיץ (Nguyễn Phúc Ưng Lịch), היה קיסר וייטנאם השמיני משושלת נֵגוֹייְן אשר משל בין השנים 1884 – 1885. הָאַם-נָגִי פתח במרד נגד סמכויות השלטון בהודו-סין הצרפתית, מה שהוביל להדחתו בידי הצרפתים ולגירושו לגלות באלג'יריה הצרפתית. כיבוש הבירה הווייטנאמית הואה בידי הצרפתים בסוף שלטונו של הָאַם-נָגִי הוביל לנפילתה של הקיסרות הווייטנאמית תחת שלטון האימפריה הקולוניאלית הצרפתית.

== ביוגרפיה ==
נֵגוֹייְן פּוֹק אוּנְג לִיץ' היה אחיינו של הקיסר טוּ-דּוּקּ, שמותו בשנת 1883 הוביל למשבר ירושה בין בניו המאומצים. שלושת בניו המאומצים נפטרו או נהרגו בטווח זמן קצר לאחר שירשו את הכס. היה זה במצב פוליטי בעייתי זה שהאימפריה הקולוניאלית הצרפתית ייצבה את מעמדה בתור שלטת על דרום וייטנאם והשיגה השפעה על הצפון לאחר מלחמת סין–צרפת. נֵגוֹייְן פּוֹק אוּנְג לִיץ' הועלה על כס המלוכה באמצעות תככים פוליטיים של שני יועצים יריבים בחצר המלוכה הקיסרית בהואה, שראו בקיסר הצעיר פשרה פוליטית שתאפשר לממשל הווייטנאמי להעניק את מרב תשומת הלב למאבק בצרפת, אשר איימה על ריבונותה של וייטנאם. בהסכמת ממשלת הרפובליקה הצרפתית השלישית הוכתר נֵגוֹייְן פּוֹק אוּנְג לִיץ' בן ה-14 לקיסר "אנאם" (וייטנאם) בשנת 1884, תוך שהוא לוקח את השם הקיסרי הָאַם-נָגִי.

ביוזמת יועצים בחצר המלוכה הקיסרית וחברי משפחת המלוכה, הריבון הצעיר עמד בראש התקוממות נגד הצרפתים שהחלה ב-4 ביולי 1885. הקיסר הצעיר פרסם את צו צְ'אַן ווּאוֹנְג (Cần Vương); "עזרו לריבון", אשר החל מרידה כללית ברחבי הארץ נגד הסמכות השלטונית הצרפתית. המטרה של המרידה הייתה להסדיר את מעמדה הבינלאומי הריבוני של וייטנאם בפני המעצמות האירופאיות. המרד נכשל, והָאַם-נָגִי נמלט ביחד עם יועציו ומקורביו, מהעיר הקיסרית בהואה אל מקלט הררי. הכוחות הצרפתים מצאו ועצרו את הָאַם-נָגִי והחליפו אותו רשמית עם אחיו דּוֹנְג קָ'אן, שהיה נאמן לשלטון הצרפתי. הָאַם-נָגִי גורש לאלג'יריה הצרפתית, שם נפטר בשנת 1944. בשנת 1965, בהצעתו של נשיא צרפת, שארל דה גול, בתו של הָאַם-נָגִי העבירה את קבר אביה למעון אצולה שהיה ברשותו במערב צרפת, שם הוא קבור עד היום.

== קישורים חיצוניים ==

* [https://www.findagrave.com/memorial/221932654/hàm-nghi הָאַם-נָגִי, קיסר וייטנאם], באתר Find a Grave
* 

קטגוריה:וייטנאמים
קטגוריה:פוליטיקאים וייטנאמים
קטגוריה:קיסרים

קטגוריה:ילידי 1870
קטגוריה:נפטרים ב-1943
לדבר (עיר מקראית)

תצפית על תל-דֹבֶר\ח'רבת-דֻּוֵיר הנישא מעל לערוץ נַחַל הַיַּרְמוּךְ (מאחוריו בצילום)
תל-דֹבֶר\ח'רבת-דֻּוֵיר - התל הנראה מעבר לגדרלִדְבִר (לפעמים מופיעה כלו דבר או לא דבר) היא עיר מקראית הנזכרת ברשימת ערי שבט גָד שבעבר הירדן, שהגיעה "עַד גְּבוּל לִדְבִר". לפני לִדְבִר נזכרות חֶשְׁבּוֹן, רָמַת הַמִּצְפֶּה, בְטֹנִים ומַּחֲנַיִם:

אחרי מות שָׁאוּל ובנו יְהוֹנָתָן בקרב הגלבוע, דָוִד ביקש לעשות חסד עם הנותרים מבית שָׁאוּל וגילה שמְפִיבֹשֶׁת נְכֵה הרַגְלָיִם, בֶּן יְהוֹנָתָן, חי אצל מָכִיר בֶּן עַמִּיאֵל ב"לוֹ דְבָר". דָוִד הביא את מְפִיבֹשֶׁת לביתו ביְרוּשָׁלַיִם והעביר לרשותו את כל רכושו של שָׁאוּל. מאוחר יותר בימי מרד אַבְשָׁלוֹם דָוִד ברח אל מעבר לירדן למַּחֲנַיִם, ותומכיו הביאו לו לשם ציוד ומזון, ובין התומכים נמנה גם אותו מָכִיר בֶּן עַמִּיאֵל מִ"לֹּא דְבָר" שארח בעבר את מְפִיבֹשֶׁת:

"לֹא דָבָר" נזכרת שוב בנבואת עָמוֹס, המוכיח את הרשעים המתגאים על כיבושם של הערים לֹא-דָבָר וקַרְנָיִם (בימי יָרָבְעָם השני). עָמוֹס משתמש כאן במשחק מילים על שמות שתי הערים, ואומר שהרשעים "שְּׂמֵחִים לְלֹא דָבָר", ומתגאים שבכוחם לקחו לעצמם "קַרְנָיִם" - סמל של עוצמה ופאר.

==זיהוי האתר==
לִדְבִר שכנה כאמור בגבול נחלת גָד (עם נחלת חצי המְנַשֶּׁה שמצפונה). לא ברור אם הכוונה ב"עַד גְּבוּל לִדְבִר" שלִדְבִר הייתה בתחום נחלת גָד או מעבר לגבול, אך בכל מקרה מקובל לחפש אותה באזור שמדרום לכנרת. כך, יש המזהים אותה עם ח'רבת אֻם א-דַּבַּר כ-16 ק"מ מדרום לכנרת, או עם הכפר הירדני אִבְּדַר כ-11 ק"מ ממזרח לחמת גדר, המשמרות לכאורה אם שמה של לִדְבִר, אך בינתיים לא נמצאו באתרים אלה ממצאים ארכאולוגים מתאימים.

הצעת זיהוי נוספת היא עם ח'רבת-דֻּוֵיר שעל נהר הַיַּרְמוּךְ, כ-4 ק"מ מדרום מזרח לכנרת. גם אתר זה משמר לכאורה את השם המקראי, ונמצאו בו עדויות ליישוב בתקופה הכנענית (ברונזה תיכונה ומאוחרת) והישראלית (ברזל), וגם מתקופות מאוחרות יותר (בעיקר מהתקופה הרומית).

==הערות שוליים==

קטגוריה:יישובי המקרא
קטגוריה:נחלת שבט גד
קטגוריה:תלים מקראיים
en:Lo-debar
סורימי

סורימי (ביפנית: 擂り身 / すり身; באופן מילולי: "בשר טחון") הוא בלילה, המיוצרת מדגים או בשר אחר. לעיתים זהו השם הכללי שנותנים למספר מאכלים מהמזרח הרחוק, שבהם הבלילה היא המוצר העיקרי. הוא קיים במגוון רחב של צורות, ולעיתים קרובות משומש בכדי לדמות בשר סרטנים, ומספר פירות ים אחרים. הצורה הכי נפוצה שלו בשוק המערבי היא מקלות סרטן.

== היסטוריה ==
ממרחי דגים הם מאכל פופולרי במזרח אסיה. בסין, מכינים מהם כדורי דגים ומרק. ביפן, היצור המוקדם יותר הוא משנת 1115.<ref name=":0"></ref>

החל משנת 1945, התחילו להשתמש במכונות כדי ליצור אותו בכמויות גדולות, אך הוא תמיד נמכר טרי, כי הקפאותו שינתה את המרקם באופן שלילי. קבוצה של חוקרים יפנים גילתה שהוספת מלח למוצר משמרת את מרקמו גם אחרי ההקפאה. בשנת 1969 גילו חוקרים שהוספת סוכרוז גם כן מאפשרת לשימור המרקם אחרי הקפאה.<ref name=":0" />

בשנות ה-60 וה-70 תעשיית הסורימי ביפן גדלה, והגיעה לשיאה בשנת 1975. ב-1976 החלה המכירה לארצות הברית. בין 1973 ל-1975 פותחו ביפן גרסאות של מקלות סרטן מסורימי, שלא היו פופולריות ביפן עצמה אך נמכרו בשוק המערבי. ב-1984 נפתח המפעל הראשון לעיבוד סורימי בארצות הברית, וב-1995 בקנדה.<ref name=":0" />

בשנות ה-90 ותחילת שנות ה-2000 מחירי הסורימי עלו, והרבה מפעלים קטנים פשטו רגל. כמו כן פותחו טכנולוגיות חדשות שנועדו להפיק יותר מוצר מפחות חומר גלם.<ref name=":0" /> כיום, 2–3 מיליון דגים, 2%–3% מכלל הדגים למאכל, משמשים לייצור סורימי. מדינות רבות מייצרות אותו, בעיקר ארצות הברית ויפן, אבל גם סין, איי פארו, וייטנאם, ליטא, מלזיה, צ'ילה וצרפת.<ref>"World Surimi Market", by Benoit Vidal-Giraud and Denis Chateau, Globefish Research Programme, Volume 89, April 2007</ref>

== תהליך הייצור ==
מקלות סרטן, מוצר פופולרי העשוי מסורימי
בשר מדגים או בעלי חיים אחרים נקצץ לחתיכות קטנות, ואז נשטף כמה פעמים כדי להיפטר מריח לא רצוי. הוא נטחן למשחה אחידה, ואז מעורבב עם מגוון תוספות שנועדו ליצור את הטעם והמרקם הרצוי במוצר הסופי. תוספות אפשריות הן: עמילן, חלבון ביצה, מלח ים, שמן צמחי, סורביטול, סוכר, חלבון סויה, תבלינים ומונוסודיום גלוטמט. לרוב התהליך גם כולל הקפאה, ולעיתים מוסיפים חומרים משמרים.<ref>[http://www.fishexp.pref.hokkaido.jp/exp/kushiro/kakou/surimi.htm The Making of Surimi] (illustrated, in Japanese)</ref><ref>[http://www.surimi.org/3hist.htm The Evolution of the Surimi-Making Process (1961/1970/current)] (in Japanese)</ref>

הסורימי לרוב מיוצר מבשר דגים, אך לפעמים גם מסוגי בשר אחרים, למשל תרנגול הודו, בשר חזיר, או בקר.

== שימושים ומוצרים ==
סורימי משמש כחומר גלם למוצרי מזון מעובד. הוא מאפשר לדמות מגוון מאכלים אחרים, כמו זנב לובסטר. הוא גם מקור זול יחסית של חלבון.

== כשרות ==
סורימי מבשר דג כשר, בדרך כלל דג זהבון משמש לייצור תחליפים כשרים בטעם ובמרקם של פירות ים ומשווקים בצורת מקלות בטעם סרטן, נתחים בטעם צדפות או חצי ירח בטעם ובצורה של שרימפס.

== לקריאה נוספת ==
<div lang="en" dir="ltr" class="mw-content-ltr">
Jae W. Park, ed. (2005). Surimi and surimi seafood (2nd ed.). Boca Raton, FL: Taylor & Francis. .
</div>

== קישורים חיצוניים ==

* [http://www.crcpress.com/product/isbn/9781439898574 Surimi and Surimi Seafood, Third Edition, published in 2014]

2021 05
קטגוריה:המטבח היפני
קטגוריה:מאכלי דגים
דושאן ולאחוביץ'

דושאן ולאחוביץ (בסרבית: Душан Влаховић; נולד ב-28 בינואר 2000) הוא כדורגלן סרבי, המשחק בעמדת החלוץ בקבוצת יובנטוס מהסרייה א' ובנבחרת סרביה.

==ביוגרפיה==
ולאחוביץ' נולד בבלגרד, בנעוריו שיחק במועדוני הנוער של הכוכב האדום בלגרד ושל OFK בלגרד עד שב-2014 הצטרף לפרטיזן בלגרד. ב-2015 שהוא בן 15 בלבד, חתם על חוזהו המקצועי הראשון בקבוצה, ובעונת 2016 רשם את הופעת הבכורה שלו בקבוצה הבוגרת, במשחק מול OFK בלגרד. הוא היה בכך לשחקן הצעיר ביותר בתולדות המועדון. את שערו הראשון הבקיע באפריל 2016 בניצחון על ראדניק סורדוליצ'ה והיה בכך צעיר הכובשים בתולדות המועדון. באותה עונה זכה עם פרטיזן בגביע הסרבי.

=== פיורנטינה ===
ביוני 2017 חתם בפיורנטינה מהסרייה א' באיטליה, הוא נותר בבלגרד עד הגיעו לגיל 18. בספטמבר 2018 ערך את הופעת הבכורה שלו בפיורנטינה בהפסד לאינטר מילאנו. את שער הבכורה שלו בליגה כבש בעונת 2019/2020 בהפסד לקליארי. את העונה סיים עם שישה שערים ב-30 הופעות ליגה. בעונת 2020/2021 בסרייה א' כבש 21 שערים.

===יובנטוס===
ב-28 בינואר 2022 חתם ביובנטוס אליה עבור תמורת 75 מיליון יורו.

את הופעת בכורה שלו ערך בניצחון 0–2 על הלאס ורונה במסגרת הליגה, משחק בו הוא גם כבש את השער הראשון לזכות הגברת הזקנה.

ב-22 בפברואר 2022 כבש שער בכורה ביובנטוס בליגת האלופות בתיקו 1-1 בשלב שמינית הגמר נגד ויאריאל. השער נכבש 33 שניות מפתיחת המשחק, וזהו שער הבכורה המהיר ביותר של שחקן בתולדות ליגת האלופות.

===קריירה בינלאומית===
ולאחוביץ' היה חבר בנבחרות הצעירות של סרביה. ב-2017 היה חבר הנבחרת למוקדמות אליפות אירופה בכדורגל עד גיל 19 בה כבש שער אחד מול נבחרת שוודיה. ב-2019 היה חבר בסגל הנבחרת במוקדמות אליפות אירופה עד גיל 19 בהן כבש חמישה שערים בחמישה משחקים.

באוקטובר 2020 רשם את הופעת הבכורה שלו בנבחרת הבוגרת, כשנכנס כמחליף בהפסד לנבחרת הונגריה במסגרת ליגת האומות 2020/2021. את שער הבכורה שלו בנבחרת כבש בנובמבר אותה שנה בניצחון 5–0 על רוסיה. במוקדמות מונדיאל 2022 - אירופה כבש בניצחון 3–2 על אירלנד.

נכלל בסגל נבחרת סרביה לטורניר מונדיאל 2022.

נכלל בסגל נבחרת סרביה לטורניר יורו 2024.

==קישורים חיצוניים==

*

== הערות שוליים ==

קטגוריה:כדורגלנים סרבים
קטגוריה:חלוצי כדורגל סרבים
קטגוריה:בלגרד: כדורגלנים
קטגוריה:כדורגלני פרטיזן בלגרד
קטגוריה:כדורגלני פיורנטינה
קטגוריה:כדורגלני יובנטוס
קטגוריה:כדורגלני נבחרת סרביה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים סרבים באיטליה
קטגוריה:סרבים שנולדו ב-2000
הטופ מודל הבאה של בריטניה

הטופ מודל הבאה של בריטניה (Britain's Next Top Model) היא תוכנית מציאות בריטית, המבוססת על הפורמט האמריקאי של "הטופ מודל הבאה". במסגרת התוכנית מספר בנות המתחרות ביניהם על תואר הדוגמנית הבאה של בריטניה, גרות יחדיו בבית למשך מספר שבועות ומתחרות במשימות מתחום הדוגמנות כמו צילומים והליכה על מסלול תצוגות. הפרסים שניתנים לזוכה הם חוזה דוגמנות וקמפיין קוסמטיקה.

את העונה הראשונה של התוכנית הנחתה הדוגמנית ליסה בוצ'ר, מהעונה השנייה ועד החמישית הנחתה אותה הדוגמנית ליסה סנואודון, מהעונה השישית עד העונה התשיעית הנחתה אותה הדוגמנית האוסטרלית אל מקפירסון, את שלושת העונות הבאות הנחתה אותה הדוגמנית אלי קלנסי שבשתי עונות מתוכן המנחה שלצידה היה פול סקאלפר.

התוכנית משודרת מ-2005 ברשת הטלוויזיה "Sky Witness", עד עונתה התשיעית ב-2013. ב-2016 עברה התכנית לשדר בערוץ לייפטיים הבריטי. 

== קישורים חיצוניים ==
* 

קטגוריה:תוכניות מציאות בריטיות
קטגוריה:טופ מודל
קטגוריה:הממלכה המאוחדת: אופנה
קארוי קצ'קמטי (סופר)

קארוי קצ'קמטי (בהונגרית: Kecskeméti Károly; קצ'קמט, 14 בינואר 1910<ref></ref> – לונדון, 24 ביולי 1985) היה סופר, עיתונאי יהודי-הונגרי-בריטי.

== ביוגרפיה ==
קארוי קצ'קמטי נולד במשפחה יהודית כבנם של מיקשה קצ'קמטי (1865–1944), סיטונאי יין, ושל רחל בטלהיים (1880–1944)<ref></ref> הוא השלים את לימודיו התיכוניים בעיר הולדתו ובפרנקפורט, ואחר כך למד בפקולטה לרפואה של אוניברסיטת וינה. לאחר מכן חזר לקצ'קמט, שם התפרסמו כתבותיו הצבעוניים בימי ראשון משנת 1937 ב"מפקח קצ'קמט" (Kecskeméti Ellenőr) חתומים בשם קיתי (Kéthy). לימים היה מתמחה בעיתונות ביומון בשפה הגרמנית שהופיע בבודפשט, בפסטר לויד. במהלך מלחמת העולם השנייה הוריו וכמה קרובי משפחתו הקרובים נרצחו בשואה. קצ'קמטי ניצל ואחרי 1945 עסק בחקלאות. הוא ניצל את ימי המרד ההונגרי ונמלט (היגר) בסוף שנת 1956 והתיישב באדג'וואר, פרבר של לונדון. הוא טופל בסנטוריום לחולי שחפת במשך תקופה ארוכה, שם כתב את הרומן שלו שלא פורסם, "פנסיון לואיזה" (Lujza panzió).

אשתו הייתה ולריה צ'יסאר, בתם של הוגו צ'יסאר ושל אמה פְרַנְקְל, אותה נשא לאישה ב-9 בדצמבר 1936 בבודפשט.<ref></ref>

== עבודותיו (חלק) ==
* אבנורמנדיה (רומן, מינכן, 1972)

== לקריאה נוספת ==
* סופרים הונגרים עכשוויים 1945–1997 . ביבליוגרפיה וספריית תמונות. בודפשט, 1997, 2000.
* [http://mek.oszk.hu/00300/00355/html/ABC07165/07580.htm לקסיקון ביוגרפי הונגרי] 1978-1991. 
* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/k-760F2/kecskemeti-karoly-76291/ קארוי קצ'קמטי] ב-Arcanum
* [https://www.antikvarium.hu/konyv/kecskemeti-karoly-abnormandia-264445-0 ספרו אבנורמנדיה]

== הערות שוליים ==

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:ניצולי השואה
קטגוריה:מהגרים מהונגריה
קטגוריה:הונגרים שנולדו ב-1910
קטגוריה:בריטים שנולדו ב-1910
קטגוריה:בריטים שנפטרו ב-1985
קטגוריה:הונגרים שנפטרו ב-1985
עונת 1968/1969 בליגת העל ההולנדית

עונת 1968/1969 הייתה העונה ה-13 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פיינורד באליפות הליגה. פורטונה סיטארד ופולנדם ירדו לליגת המשנה.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו א.ז 67 וסכוונינגן הולנד ספורט שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה. בעונה זו שלוש קבוצות סיימו במאזן זהה במקומות 15, 16 ו-17 ועקב כך התקיים בית תחתון עם סיבוב בודד, בסופו המפסידה ירדה לליגת המשנה.

===טבלת הליגה===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||פיינורד
 ||34||26||5||3||73||21||52||57||העפלה לגביע אירופה לאלופות
|-bgcolor=#09DWAf
|2.||אייאקס
 ||34||25||4||5||90||34||56||56||rowspan=2 align=right|גביע ערי הירידים
|-bgcolor=#09DWAf
|3.||פ.צ. טוונטה
 ||34||21||5||8||69||38||31||47
|-bgcolor=#f6a342
|4.||גו אהד איגלס
 ||34||19||7||8||63||34||29||45||העפלה לגביע האינטרטוטו 
|-bgcolor=#08beef
|5.||פ.ס.וו. איינדהובן
 ||34||17||10||7||54||36||18||44||מחזיקת הגביע ההולנדי העפלה גביע אירופה למחזיקות גביע
|-
|6.||ADO דאן האג
 ||34||12||13||9||45||37||8||37||
|-
| 7.||נאק ברדה
 ||34||10||15||9||50||48||2||35||
|-
| 8.||ספרטה רוטרדם
 ||34||11||12||11||45||33||12||34||
|-
| 9.||DWS אמסטרדם
 ||34||13||8||13||42||41||1||34||
|-
| 10.||סכוונינגן הולנד ספורט
 ||34||12||9||13||32||45||13-||33||
|-bgcolor=#f6a342
| 11.||GVAV
 ||34||8||12||14||32||48||16-||28||rowspan=2 align=right|העפלה לגביע האינטרטוטו 
|-bgcolor=#f6a342
|12.||ניימכן
 ||34||9||9||16||29||38||9-||27
|-
| 13.||מ.ו.ו מאסטריכט
 ||34||7||12||15||34||46||12-||26||
|-
| 14.||טלסטאר ספורטקלאב
 ||34||7||10||17||33||65||32-||24||
|-bgcolor=#bb5f70
| 15.||פולנדם
 ||34||6||11||17||24||45||21-||23||rowspan=3 align=right|טורניר ירידה
|-bgcolor=#bb5f70
| 16.||א.ז 67
 ||34||5||13||16||27||53||26-||23
|-bgcolor=#bb5f70
| 17.||DOS אוטרכט
 ||34||7||9||18||37||74|| 37-||23
|-style="background:#FF8888
| 18.||פורטונה סיטארד
 ||34||3||12||19||18||61|| 43-||18|| ירדה לליגת המשנה
|}
====טורניר הירידה====
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-
| 1.||DOS אוטרכט
 ||2||1||1||0||3||3||0||3||
|-
|2.||א.ז 67
 ||2||0||2||0||1||1||0||2||
|-style="background:#FF8888
|3.||פולנדם
 ||2||0||1||1||1||2||1-||1||ירדה לליגת המשנה
|}

קטגוריה:עונות בליגת העל ההולנדית
קטגוריה:תחרויות כדורגל ב-1968
קטגוריה:תחרויות כדורגל ב-1969